
Atbilde uz iespējamā piegādātāja jautājumu
iepirkuma procedūrā Nr. LVC 2026/26


[bookmark: _Hlk531621196][bookmark: _Hlk15980034]	Valsts sabiedrības ar ierobežotu atbildību “Latvijas Valsts ceļi” iepirkuma Nr. LVC 2026/26 “Lielgabarīta un smagsvara pārvadājumu atļauju informācijas sistēmas pilnveidošana un uzturēšana” komisija ir saņēmusi no iespējamā piegādātāja jautājumu, kas iesniegts 2026. gada 23. aprīlī plkst. 17.02 Elektronisko iepirkumu sistēmā, uz kuru iepirkuma komisija sniedz šādu atbildi:
Jautājums Nr. 1: 
Darba uzdevuma 1.2. punktā norādīts, ka esošās sistēmas komponentes ir balstītas uz Microsoft SQL Server, .NET un WebServices tehnoloģijām, savukārt Darba uzdevuma infrastruktūras prasībā NP-53 noteikts, ka risinājuma izstrādē izmantojamā datubāze ir PostgreSQL .
Tādējādi viena un tā paša risinājuma (Sistēmas) ietvaros vienlaikus ir norādītas atšķirīgas datubāzu tehnoloģijas – gan kā esošās sistēmas tehnoloģiskais pamats, gan kā izmantojamā tehnoloģija turpmākajā izstrādē, kas rada savstarpēju neatbilstību un neskaidrību par piemērojamo tehnoloģisko vidi.
Ņemot vērā minēto, lūdzam novērst konstatēto pretrunu, savstarpēji salāgojot Darba uzdevuma 1.2. punktā un infrastruktūras prasībā NP-53 norādītās tehnoloģijas.

Atbilde Nr. 1:
Iepirkuma komisija informē, ka iespējamā piegādātāja priekšlikums ir ņemams vērā un tiks veikti grozījumi iepirkuma nolikuma 1. pielikumā “Darba uzdevums” attiecībā uz 1. 2.punktā minēto. 
Iepirkuma nolikuma grozījumu veikšanas dēļ tiks pagarināts arī piedāvājumu iesniegšanas beigu termiņš. Lūdzam sekot līdzi informācijai pasūtītāja Pircēja profilā Elektronisko iepirkumu sistēmā: https://www.eis.gov.lv/EKEIS/Supplier/Organizer/557, pie iepirkuma Nr. LVC 2026/26 dokumentācijas. 

